གཏམ་བཤད་ཚར་རྗེས་སམ་བྷོ་ཊའི་འགན་འཛིན་ཧོན་ཐོར་ནས་ཅི་ཤོད་འདི་ཤོད་མེད་པར་གྱུར་བ་རེད།ཉིན་ཤས་རྗེས་ཁོས་དཔེ་སྟོན་སློབ་གྲྭའི་འཛིན་རིམ་བརྒྱད་པ་ཐོན་པའི་སློབ་ཕྲུག་གི་ཁྱིམ་བདག་ཚོར་ཁྱེད་རང་ཚོའི་པུ་གུ་སློབ་གྲྭ་གཞན་ག་པར་གཏང་ནའང་ཐོངས།འདི་ལ་མུ་མཐུད་སློབ་འཇུག་བྱ་ས་མེད།ཅེས་ཁྱབ་བསྒྲགས་བྱས་པ་རེད།ཕ་མ་ཁ་ཤས་ཀྱི་སོ་སོའི་པུ་གུ་བོད་ཁྱིམ་གཉིས་ལ་བཏང་བ་རེད།ཡང་ཕ་མ་ཁ་ཤས་ཀྱིས་སོ་སོའི་པུ་གུ་ཕྱི་རྒྱལ་ལ་བཏང་བ་རེད།ལྷག་མ་དེ་ཚོ་སམ་བྷོ་ཊའི་སློབ་གྲྭ་གཞན་དག་ལ་འཐོར་ཕྱིན་པ་རེད།དེ་ནས་བཟུང་དཔེ་སྟོན་སློབ་གྲྭ་ས་ཆ་གཞན་དག་ལ་སྤོ་ཡག་གི་སྒྲུང་དེ་མཚམས་ཆད་པ་རེད།